7 Go na le maitemogelo a le mantsi a a bontshang kafa Modimo a leng kutlwelobotlhoko ka gone. Akanya ka se se diragaletseng ba lelapa la mosimane mongwe wa dingwaga tse 12 yo re tla mmitsang Milan. E ne e le ka nako ya dintwa tsa semorafe ka masimologo a bo1990. Milan, monnawe, batsadi ba gagwe le Basupi ba bangwe, ba ne ba palame bese ba tswa Bosnia ba ya kwa Serbia. Ba ne ba ya kopanong e bile batsadi ba ga Milan ba ne ba tlile go kolobediwa kwa go yone. Mme fa ba fitlha kwa molelwaneng, masole a ne a folosa ba lelapa la ga Milan ka ntlha ya setso sa bone; mme a ne a letlelela bakaulengwe ba bangwe gore ba tsamaye. Morago ga malatsi a mabedi, modiredi wa masole o ne a founela mookamedi wa gagwe a bo a mmotsa gore a dire eng ka bone. Modiredi yono o ne a na le bone, ka jalo, ba ne ba utlwa fa mookamedi a ne a re: “Ba ntshetseng kwa ntle lo ba thuntshe!”